คณะกก.การเงินวุฒิสภาสหรัฐไฟเขียว”โรเบิร์ต”นั่งผู้แทนการค้าสหรัฐ
คณะกก.การเงินวุฒิสภาสหรัฐไฟเขียว"โรเบิร์ต ไลท์ไฮเซอร์"นั่งผู้แทนการค้าสหรัฐ
29 เม.ย. 2560

คณะกรรมาธิการด้านการเงินแห่งวุฒิสภาสหรัฐได้ลงมติเป็นเอกฉันท์ อนุมัติข้อเสนอของประธานาธิบดีโดนัลด์ ทรัมป์ ที่แต่งตั้งให้นายโรเบิร์ต ไลท์ไฮเซอร์ ดำรงตำแหน่งผู้แทนทางการค้า (USTR)
นอกจากนี้ คณะกรรมาธิการวุฒิสภายังอนุมัติการสละสิทธิ์ตามกฎหมายเพื่อให้ไลท์ไฮเซอร์ซึ่งเคยทำงานให้กับรัฐบาลต่างประเทศในฐานะทนายความด้านการค้า เพื่อทำหน้าที่เป็นผู้แทนการค้าที่ได้รับการแต่งตั้งโดยวุฒิสภาอย่างเต็มรูปแบบ
นักวิเคราะห์มองว่า หากไลท์ไฮเซอร์ได้รับการยืนยันจากวุฒิสภาเต็มคณะ ก็จะเปิดทางให้นายไลท์ไฮเซอร์มีบทบาทสำคัญในการรณรงค์โครงการปราบปรามการค้าที่ไม่สุจริต รวมถึงการต่อรองในการเจรจาข้อตกลงการค้าเสรีอเมริกาเหนือ (NAFTA) ตามที่ปธน.ทรัมป์เคยประกาศไว้
ด้านนายออร์ริน แฮตช์ ประธานคณะกรรมาธิการด้านการเงินของวุฒิสภา ระบุว่า “รัฐสภากำหนดให้ผู้แทนทางการค้าเป็นผู้ดำเนินการพัฒนาและดำเนินนโยบายทางการค้าของสหรัฐในเบื้องต้น ซึ่งหมายความว่าคะแนนเสียงของรัฐสภาจะกำหนดนโยบายการค้าอเมริกันด้วยเช่นกัน”
ทั้งนี้ นายไลท์ไฮเซอร์ซึ่งเคยดำรงตำแหน่งรองผู้แทนทางการค้าในสมัยอดีตปธน.โรนัลด์ เรแกน ช่วงศตวรรษที่ 1980 นั้นมีประสบการณ์ด้านกฎหมายการค้าระหว่างประเทศเป็นเวลานานกว่า 30 ปี
 